Агенцијата за заштита на правото на слободен пристап до информациите од јавен карактер согласно член 109 став 4 и 5 од Законот за општата управна постапка (“Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр. 60/20), постапувајќи по Жалбата изјавена од С.Г. од Скопје, поднесена против Решение на Агенцијата за млади и спорт, по предметот Барање за пристап до информации од јавен карактер, на 17.03.2023 година, го донесе следното

**Р Е Ш Е Н И Е**

**1.** Жалбата изјавена од С.Г. од Скопје, поднесена против Решение на Агенцијата за млади и спорт бр.11-368/2 од 03.03.2023 година, заведена во Агенцијата под бр. 08-104 на 06.03.2023 година, по предметот Барање за пристап до информации од јавен карактер**, СЕ ОДБИВА како неоснована.**

**2. Решението на Имателот** на информација спорт бр.11-368/2 од 03.03.2023 година **СЕ ПОТВРДУВА.**

**О Б Р А З Л О Ж Е Н И Е**

## С.Г. од Скопје, како што е наведено во Жалбата, на 31.01.2023 година поднел Барање за пристап до информации од јавен карактер до Агенцијата за млади и спорт, со кое побарал по пошта, или е-маил, да му се достави препис од следните информации:

1. НАЛОГ за вршење вонреден инспекциски надзор издаден од Директорот на Агенција за млади и спорт по Допис насловен како ˚Ситуација со боречка федерација на РСМ˚ примен и заведен во Агенција за млади и спорт под број. 08-1133/1 од 24.06.2020 година.

2. ЗАПИСНИК за извршен вонреден инспекциски надзор по Допис насловен како Ситуација со боречка федерација на РСМ примен и заведен во Агенција за млади и спорт под број. 08-1133/1 од 24.06.2020 година.

3. НАЛОГ за вршење вонреден инспекциски надзор издаден од Директорот на Агенција за млади и спорт по Допис „Прекин на одржување на сите натпревари во организација на Федерацијата на боречките спортови на Македонија, бара" примен и заведен во Агенција за млади и спорт под бр. 08-285/2 од 29.01.2019 година.

4. ЗАПИСНИК за извршен вонреден инспекциски надзор по Допис „Прекин на одржување на сите натпревари во организација на Федерацијата на боречките спортови на Македонија, бара" примен и заведен во Агенција за млади и спорт под бр. 08-285/2 од 29.01.2019 година.

5. НАЛОГ за вршење вонреден инспекциски надзор издаден од Директорот на Агенција за млади и спорт по Допис „Пријава за инспекциски надзор против Федерацијата на боречките спортови на Македонија" примен и заведен во Агенцијата под бр. 14-63/1 од 08.01.2020 година.

6. ЗАПИСНИК за извршен вонреден инспекциски надзор по Допис „Пријава за инспекциски надзор против Федерацијата на боречките спортови на Македонија" примен и заведен во Агенцијата под бр. 14-63/1 од 08.01.2020 година.

7. НАЛОГ за вршење вонреден инспекциски надзор издаден од Директорот на Агенција за млади и спорт по Допис „Пријава против Федерација на боречките спортови на Македонија" примен и заведен во Агенцијата под бр. 14-131/1 од 15.01.2020 година.

8. ЗАПИСНИК за извршен вонреден инспекциски надзор по Допис „Пријава против Федерација на боречките спортови на Македонија" примен и заведен во Агенцијата под бр. 14-131/1 од 15.01.2020 година.

9. НАЛОГ за вршење вонреден инспекциски надзор издаден од Директорот на Агенција за млади и спорт по Допис „Пријава за инспекциски надзор против Федерација на боречките спортови на Македонија" примен и заведен во Агенцијата под бр. 14-1954/1 од 18.12.2020 година.

10. ЗАПИСНИК за извршен вонреден инспекциски надзор по Допис „Пријава за инспекциски надзор против Федерација на боречките спортови на Македонија" примен и заведен во Агенцијата под бр. 14-1954/1 од 18.12.2020 година.

11. НАЛОГ за вршење вонреден инспекциски надзор издаден од Директорот на Агенција за млади и спорт по Допис „Пријава за инспекциски надзор против Федерација на боречките спортови на Македонија" примен и заведен во Агенцијата под бр. 14-2024/1 од 28.12.2020 година.

12. ЗАПИСНИК за извршен вонреден инспекциски надзор по Допис „Пријава за инспекциски надзор против Федерација на боречките спортови на Македонија" примен и заведен во Агенцијата под бр. 14-2024/1 од 28.12.2020 година.

13. НАЛОГ за вршење вонреден инспекциски надзор издаден од Директорот на Агенција за млади и спорт по Допис „Ургенција за доставени пријави за инспекциски надзор" примен и заведен во Агенцијата под бр. 14-148/3 од 01.02.2021 година.

14. ЗАПИСНИК за извршен вонреден инспекциски надзор по Допис „Ургенција за доставени пријави за инспекциски надзор" примен и заведен во Агенцијата под бр. 14-148/3 од 01.02.2021 година.

15. НАЛОГ за вршење вонреден инспекциски надзор издаден од Директорот на Агенција за млади и спорт по Допис "Информација, бара" примен и заведен во Агенцијата под бр. 08-1102/1 од 10.05.2021 година.

16. ЗАПИСНИК за извршен вонреден инспекциски надзор по Допис "Информација, бара" примен и заведен во Агенцијата под бр. 08-1102/1 од 10.05.2021 година.

17. НАЛОГ за вршење вонреден инспекциски надзор издаден од Директорот на Агенција за млади и спорт по допис бр. 10-12386/1 од 10.12.2021 година, на Кабинетот на Заменикот на премиерот на Владата задолжен за борба против корупцијата и криминалот, одржлив развој и човечки ресурси, примен во Агенцијата за млади и спорт под број 08-2500/1 од 15.12.2021 година.

18. ЗАПИСНИК за извршен вонреден инспекциски надзор, по Допис бр. 10-12386/1 од 10.12.2021 година, на Кабинетот на Заменикот на премиерот на Владата задолжен за борба против корупцијата и криминалот, одржлив развој и човечки ресурси, примен во Агенцијата за млади и спорт под број 08-2500/1 од 15.12.2021 година.

19. НАЛОГ за вршење вонреден инспекциски надзор издаден од Директорот на Агенција за млади и спорт по допис бр. 08-372/6 од 01.10.2019 година насловен како „Известување по добиено барање бр. 08-372/3 од д-р С.Г.", на канцеларијата на Претседателот на владата ма РСМ, примен и заведен во Агенцијата под бр. 08-2328/1 од 02.10.2019 година.

20. ЗАПИСНИК за извршен вонреден инспекциски надзор по Допис бр. 08-372/6 од 01.10.2019 година насловен како „Известување по добиено барање бр. 08-372/3 од д-р С.Г", на канцеларијата на Претседателот на владата ма РСМ, примен и заведен во Агенцијата под бр. 08-2328/1 од 02.10.2019 година.

21. НАЛОГ за вршење вонреден инспекциски надзор издаден од Директорот на Агенција за млади и спорт по по допис бр. 08-372/9 од 10.12.2021 година насловен како „Известување по добиено барање адвокат К.К.", на канцеларијата на Претседателот на Владата, доставен до Директорот на Агенцијата за млади и спорт, примен и заведен во Агенцијата под бр. 08-2755/1 од 11.12.2019 година

22. ЗАПИСНИК за извршен вонреден инспекциски надзор по допис бр. 08-372/9 од 10.12.2021 година насловен како „Известување по добиено барање адвокат К.К.", на канцеларијата на Претседателот на Владата, доставен до Директорот на Агенцијата за млади и спорт, примен и заведен во Агенцијата под бр. 08-2755/1 од 11.12.2019 година.

23. НАЛОГ за вршење вонреден инспекциски надзор издаден од Директорот на Агенција за млади и спорт по допис „Пријава против Федерација на боречките спортови на Македонија" примена и заведена во Агенцијата под бр. 14-466/1 од 07.02.2020 година.

24. ЗАПИСНИК за извршен вонреден инспекциски надзор по допис „Пријава против Федерација на боречките спортови на Македонија" примен и заведен во Агенцијата под бр. 14-466/1 од 07.02.2020 година.

25. НАЛОГ за вршење вонреден инспекциски надзор издаден од Директорот на Агенција за млади и спорт по допис „Пријава за инспекциски надзор против Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2279/1 од 22.11.2021 година.

26. ЗАПИСНИК за извршен вонреден инспекциски надзор по допис „Пријава за инспекциски надзор против Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2279/1 од 22.11.2021 година.

27. НАЛОГ за вршење вонреден инспекциски надзор издаден од Директорот на Агенција за млади и спорт по допис „Пријава за инспекциски надзор против Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2277/1 од 22.11.2021 година.

28. ЗАПИСНИК за извршен вонреден инспекциски надзор по допис „Пријава за инспекциски надзор против Боречката Федерација на РСМ˚ п однесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2277/1 од 22.11.2021 година.

29. НАЛОГ за вршење вонреден инспекциски надзор издаден од Директорот на Агенција за млади и спорт по допис „Дополнување на пријава за инспекциски надзор против Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2278/1 од 22.11.2021 година.

30. ЗАПИСНИК за извршен вонреден инспекциски надзор по допис „Дополнување на пријава за инспекциски надзор против Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2278/1 од 22.11.2021 година.

31. НАЛОГ за вршење вонреден инспекциски надзор издаден од Директорот на Агенција за млади и спорт по допис „Пријавата за инспекциски надзор за работата на Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2380/1 од 29.11.2021 година.

32. ЗАПИСНИК за извршен вонреден инспекциски надзор по допис „Пријавата за инспекциски надзор за работата на Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2380/1 од 29.11.2021 година.

33. НАЛОГ за вршење вонреден инспекциски надзор издаден од Директорот на Агенција за млади и спорт по допис „Дополнување на пријава за инспекциски надзор во работата на Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2279/2 од 20.12.2021 година.

34. ЗАПИСНИК за извршен вонреден инспекциски надзор по допис „Дополнување на пријава за инспекциски надзор во работата на Боречката Федерација на РСМ˚ поднесена од страна на Полициски боречки клуб Безбедност, примен и заведен во Агенцијата за млади и спорт под бр. 14-2279/2 од 20.12.2021 година.

35. НАЛОГ за вршење вонреден инспекциски надзор издаден од Директорот на Агенција за млади и спорт по допис бр. 10-8748/2 од 05.08.2021 година, насловен како „Проследување на надлежност и постапување", на Кабинетот на Заменикот на премиерот на Владата задолжен за борба против корупцијата и криминалот, одржлив развој и човечки ресурси, примен и заведен во Агенцијата за млади и спорт под број 14-925/3 од 10.08.2021 година.

36. ЗАПИСНИК за извршен вонреден инспекциски надзор по допис бр. 10-8748/2 од 05.08.2021 година, насловен како „Проследување на надлежност и постапување", на Кабинетот на Заменикот на премиерот на Владата задолжен за борба против корупцијата и криминалот, одржлив развој и човечки ресурси, примен и заведен во Агенцијата за млади и спорт под број 14-925/3 од 10.08.2021 година.

Постапувајќи по ова Барање, Имателот на информации до Барателот доставил Решение бр.11-368/2 од 03.03.2023 година, со кое го одбил пристапот до бараните информации. Во Решението, меѓу другото, се наведува: „Во врска со Барателот на информации во моментов се водат судски спорови кои директно се поврзани со информациите што ги побарува...“.

Незадоволен од добиеното Решение, Барателот на информации до Агенцијата достави Жалба бр.08-104 од 06.03.2023 година. Во Жалбата наведува дека „Образложението на Решението...е апсолутно паушално, нестручно, несовесно, неодговорно и непрописно, бидејќи инспекциските акти се од јавен карактер и воедно се однесува за наши предмети и остварувања на наши права...“.

Агенцијата, со електронски допис од 07.03.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Постапувајќи по барањето од Агенцијата, Имателот на информации одговори со Известување бр. 11-669/2 од 16.03.2023 година. Во Известувањето наведува: „Во текот на 2022 година до Агенцијата за млади и спорт се пристигнати вкупно 121 барање, од кои 110 се од страна на С.Г....повеќекратно неговите барања се повторуваат, односно немаат суштински разлики едни од други, а симптоматично е што барателот ги потенцира документите произлезени од АМС со точниот архивски број, што укажува на фактот дека истите веќе ги поседува. Со ваквото негово тенденциозно повторување на барањата ја доведува институцијата...да во текот на цела година работи исклучиво на неговите барања, што доведува до неможност за извршување на тековните работни обврски. Кон изработка на Тест на штетност пристапивме...за да не влијаеме на текот на судските постапки, кои се во тек, бидејќи со нивно оддавање би нанеле штета на една од страните во судските постапки...за оние информации од јавен карактер кои не се дел од посочените судски спорови, Агенцијата за млади и спорт уредно доставува решенија за нивно уважување и проследување на бараната информација до барателот...“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата и расположливите списи по предметот, истата **ја одби како неоснована, а Решението на Имателот на информации го потврди,** поради следното:

Агенцијата утврди дека Имателот на информации правилно постапил по Барањето на барателот со тоа што правилно го спровел Законот за слободен пристап до информации од јавен карактер и Законот за општата управна постапка.

Во конкретниот случај, Имателот на информации во оспореното Решение го наведува и спроведениот тест на штетност, при што ја образложува и причината зошто го одбива пристапот до бараната информација, повикувајќи се на исклучок од слободниот пристап до информациите од јавен карактер.

Согласно член 6 став 1 точка 4 од Законот за слободен пристап до информации од јавен карактер, имателите на информации можат да одбијат барање за пристап до „информација стекната или составена за истрага, кривична или прекршочна постапка, за спроведување на управна и граѓанска постапка, а чие давање би имало штетни последици за текот на постапката“.

Поради погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

|  |  |
| --- | --- |
|  | **Директор,****Пламенка Бојчева** |